| ***Администрация на Министерския съвет*** | **Наръчник за изпълнение на**  **Програма „Техническа помощ” 2021-2027** | ***Процедура*** ***III-П01а*** |
| --- | --- | --- |
| ***Дирекция***  ***„Добро управление”*** | **Процедура за извършване на оценка на риска за целите на управленските проверки** | |
| Вариант на документа: 1 | *Одобрен от: Ръководителя на Управляващия орган на Програма „Техническа помощ“* | Дата: 06.02.2026 г. |

Съгласно член 74 от Регламент (ЕС) 2021/1060 проверките на управлението се основават на риска и са пропорционални на рисковете, установени предварително и в писмен вид.

Целта на базирания на риска подход за осъществяване на проверките на управлението е постигането на баланс между защитата на бюджета на ЕС и опростяването на процесите при прилагането на политиката на Сближаване, като специфичните цели са:

• да се намали административната тежест както за бенефициентите, така и за УО;

• да се подобри ефективността на системите за управление и контрол, като проверките на управлението се съсредоточат преди всичко върху проблемни области.

Оценката на риска, която се извършва за целите на определянето на обхвата на управленските проверки, взема предвид подходящи фактори, съобразени със спецификата на ПТП и проектите/БЛ по нея, и обхваща различни нива – проекти/БЛ, искания за плащане, отделни разходни позиции в исканията за плащане.

Осъществяването на управленски проверки, базирани на риска, се извършва съгласно условията и реда, описани в Методологията за управленски проверки на Програма „Техническа помощ“, базирани на оценка на риска.

|  |  |  |  |  |
| --- | --- | --- | --- | --- |
| **ЕТАП 1: ПЪРВОНАЧАЛНА ОЦЕНКА НА РИСКА НА ПРОЕКТИ/БЛ** | | | | |
| **№** | **Дейност** | **Отговорник** | **Описание (как)** | **Срок** |
| 1. | Извършване на първоначална оценка на риска на проект/БЛ | Определен от началника на отдел МВ екип, в чийто състав се включват най-малко двама основни членове (служители на отдела), както и резервни членове в случаите на отсъствие на основен член | * 1. Извършва се оценка на риска на съответния проект/БЛ въз основа на рисковите фактори в Таблица 1 към Методологията за управленски проверки на Програма „Техническа помощ“, базирани на оценка на риска (наричана по-надолу *Методологията*), съгласно критериите в Приложение 3 към нея.   2. Оценката се документира чрез попълването на оценъчен лист (Приложение 5 към *Методологията*) или оценъчна таблица (Приложение 6 *към Методологията).*   3. Общият риск в % за всеки проект/БЛ, получен в резултат на оценката, се отразява в Регистъра на рисковия профил на проектите/БЛ (Приложение 8 към *Методологията*). | **До 2 месеца** след сключването на административен договор/подписването на заповедта за предоставяне на БФП с конкретен бенефициент или  **до 1 месец** след сключването на последния договор за предоставяне на БФП по процедури за конкурентен подбор (приложимо за процедури, договорите по които се сключват в рамките на един месец, в противен случай се прилага срокът от 2 месеца от сключването на договора) |
| **ЕТАП 2: ПЕРИОДИЧНА (ГОДИШНА) ОЦЕНКА НА РИСКА НА ПРОЕКТ/БЛ.**  **ИЗГОТВЯНЕ НА ГОДИШЕН ПЛАН ЗА ПРОВЕРКИТЕ НА МЯСТО (ГППМ).**  **ИЗГОТВЯНЕ НА ГОДИШНА ПРОГНОЗА ЗА АДМИНИСТРАТИВНИТЕ ПРОВЕРКИ (ГПАП)** | | | | |
| 2. | Извършване на периодична оценка на риска на проект/БЛ | Началник на отдел МВ  Определен от началника на отдел МВ екип, в чийто състав влизат най-малко двама основни членове (служители на отдела), както и резервни членове за случаите на отсъствие на основен член | 2.1. С писмо по електронна поща началникът на отдел МВ определя екипите за извършване на оценката на риска и възлага съответните задачи по изготвяне на ГППМ и ГПАП.  2.2. Определените екипи извършват оценка на риска на всички неприключили проекти/БЛ въз основа на рисковите фактори в Таблица 1 към *Методологията*, съгласно критериите в Приложение 3 към нея.  Оценката се документира чрез попълването на оценъчна таблица (Приложение 6 *към Методологията).*  2.3. Общият риск в % за всеки проект/БЛ, получен в резултат на оценката, се отразява в Регистъра на рисковия профил на проектите/БЛ (Приложение 8 към *Методологията*).  2.4. Оценката на етап 2 може да се извърши и извънредно при настъпването на непредвидени обстоятелства с цел адекватно отразяване на динамиката на средата и текущите условия, които оказват влияния на изпълнението на проектите/БЛ по ПТП. Такава оценка се извършва и в случаите на извънредна актуализация на Методологията. В резултат Годишният план за проверките за място (ГППМ) и Годишната прогноза за административните проверки (ГПАП) се актуализират. | **Процедурата по оценка на риска и изготвяне на ГППМ и ГПАП по т. 2, 3 и 4 следва да приключи в срок до 10 февруари**  2.1. до 15 януари  2.2-2.3 – до 5 работни дни от възлагане на задачата от началника на отдел МВ  3.1-3.3 и 4.1-4.2. – 5 работни дни от изтичането на срока за оценка на риска и документирането й  2.4. до 10 работни дни от одобряването на актуализираната Методология или възникването на непредвидените обстоятелства |
| 3. | Изготвяне на ГППМ | Определени от началника на отдел МВ експерти | 3.1. От общата популация с проекти/БЛ в изпълнение в ГППМ се включват:   * проектите/БЛ, оценени на ЕТАП 2 с общ риск, равен или по-висок от 40%; * всички проекти/БЛ без оглед на определения за тях общ риск, крайният срок за изпълнението на които е в рамките на годината, за която се изготвя ГППМ, и е налице най-малко едно от следните условия: * по проекта/БЛ не е извършвана проверка на място до момента; * по проекта/БЛ са предвидени СМР, които в своята цялост не са били предмет на проверка на място; * по проекта/БЛ е предвидено разработването на нови и/или надграждането на функционалности на съществуващи информационни системи/регистри, които в своята цялост не са били предмет на проверка на място; * по проекта/БЛ е предвидено закупуване на дълготрайни материални активи, които не са били предмет на проверка на място (не се отнася за проектите/БЛ, по които се прилага единна ставка по чл. 56 от Регламент (ЕС) 2021/1060 и придобиването на дълготрайни материални активи не е очакван резултат или индикатор по проекта/БЛ); * проектите/БЛ без оглед на определения общ риск, за които е необходимо да се установи дали е спазено правилото за дълготрайност на операциите по смисъла на чл. 65 от Регламент (ЕС) 2021/1060. Проверка на всички проекти/БЛ, включващи инвестиции в инфраструктура (основен ремонт на сгради) се извършва през третата и петата година след окончателното плащане към бенефициента (преди изтичане на срока от пет години по чл. 65, параграф 1 от Регламент (ЕС) 2021/1060).   3.2. Определят се проектите/БЛ за включване в ГППМ въз основа на случайна извадка.  3.3. Изготвя се ГППМ по образец, Приложение 9 към *Методологията*.  ГППМ се актуализира при необходимост при настъпването на непредвидени/извънредни обстоятелства с цел адекватно отразяване на динамиката на средата и текущите обстоятелства, които оказват влияние на изпълнението на проектите/БЛ. Правилата за изготвяне на ГППМ се прилагат и в случаите на неговата актуализация. |
| 4. | Изготвяне на ГПАП | Определени от началника на отдел МВ експерти | 4.1. Изготвя се ГПАП по образец, Приложение 10 към *Методологията*. При изготвянето на прогнозата се вземат предвид следните обстоятелства:   * прогнозите за исканията за плащане, подавани от бенефициентите съгласно условията за изпълнение на проекти/БЛ по ПТП до 15 юни и до 15 декември на всяка календарна година и към всяко искане заавансово/междинно плащане; * регулярността на отчитането до момента по съответния проект/БЛ, която очертава тенденция към определена честота на отчитане и среден размер на разходи, включени в искане за плащане; * резултатът от оценката на риска на проекта/БЛ от ЕТАП 2, който е показателен за това дали исканията за плащане по този проект/БЛ ще подлежат на пълна или частична административна проверка; * осредненият срок за плащане, изчислен въз основа на исторически данни за съответния проект/БЛ или група проекти/БЛ.   4.2. За проекти/БЛ, оценени на ЕТАП 2 с общ риск по-нисък от 40%, се извършва подбор на случаен принцип на исканията за плащане, които ще подлежат на пълна административна проверка, като това се отбелязва в ГПАП за съответното тримесечие. В случай че в предварително очаквания период не постъпи искане за плащане по проекта/БЛ, УО проверява първото искане за плащане, постъпило след първоначално дефинирания период.  Подбор на случаен принцип не се прилага за проекти/БЛ:   * по които представянето на първото междинно или окончателното искане за плащане се планира за годината, за която се изготвя ГПАП; * по които БФП се предоставя под формата на единна ставка по чл. 56 от Регламент (ЕС) 2021/1060 (по тях всяко искане за междинно плащане, в което са включени преки разходи за персонал за месец януари, се проверява). |
| 5. | Изготвяне на доклад до РУО за извършената годишна оценка на риска и изготвянето на ГППМ и ГПАП  Съгласуване и одобряване на ГППМ  Въвеждане на ГППМ в ИУСН и Outlook | Определени от началника на отдел МВ експерти  Началник на отдел МВ  РУО | 5.1. Изготвя се доклад до РУО, в който се описва:   * изпълнението на ГППМ за предходната година; * резултатите от извършената оценка на риска; * информация относно изготвянето на новия ГППМ/актуализирането на текущия ГППМ; * информация относно изготвянето на ГПАП.   5.2. Докладът, ГППМ или актуализираната му версия и ГПАП се преглеждат и съгласуват от Началника на отдел МВ.  5.3. РУО преглежда документите и одобрява ГППМ.  5.4. ГППМ/актуализираната му версия се въвеждат в ИСУН. Планираните проверки се въвеждат и в Outlook по месеци, като задължително се адресират началника на отдел МВ и отговорните по проектите/БЛ експерти от отдела, с цел навременно организиране и провеждане. | 5.1. до 3 работни дни от изготвянето на ГППМ и ГПАП  5.2. до 2 работни дни от получаването на доклада.  5.3. до 2 работни дни от получаването на доклада.  5.4. до 1 работен ден от одобряването на ГППМ |
| **ЕТАП 3: ОЦЕНКА НА РИСКА НА ИСКАНЕ ЗА МЕЖДИННО ПЛАЩАНЕ** | | | | |
| 6. | Извършване на оценка на искания за междинно плащане | Определени за съответния проект/БЛ двама експерти от отдел МВ или в тяхно отсъствие от техните заместници или определени от началника на отдел МВ други експерти | 6.1. Извършва се проверка подлежи ли искането за плащане на оценка на риска. На оценка подлежи всяко искане за плащане, което:   * е по проект/БЛ с последна във времето оценка, поставена на етап 1 или 2, по-ниска от от 40% - проверява се в Регистъра на рисковия профил на проектите/БЛ (Приложение 8 към *Методологията*); * не е предвидено за цялостна проверка на случаен принцип (описано в т. 4.2 по-горе) – проверява се в ГПАП; * не е първото междинно или окончателното искане за плащане по проекта/БЛ – проверява се в ИСУН; * не е искане за междинно плащане по проект/БЛ, по който се прилага единна ставка по чл. 56 от Регламент (ЕС) 2021/1060, в което са включени преки разходи за персонал за месец януари; * не е искане за междинно плащане по проект/БЛ, по който се прилага единна ставка по чл. 56 от Регламент (ЕС) 2021/1060 към което е приложен нов анализ на заетостта на структурата/звеното, поради изменение в някой от елементите му.   6.2. Извършва се оценка въз основа на рисковите фактори от Таблица 2 от *Методологията*, съобразно параметрите, описани в Приложение 4 към нея.  6.3. Оценката се документира чрез попълването на оценъчен лист (Приложение 7 към *Методологията*). | В срока за проверка на ПОД, определен в Процедурата за верификация |